ኣብ ዝሓለፈ ዓመት፡ ቤት-ፍርዲ ህንዲ፡ ደቂኣንስትዮ ኣብ ግዘ ወርሓዊ ፅግያት፡ ካብ ቅዱስ ቦታት ህንዲ ሓደ ናብ ዝኾነ ቤተ-መቅደስ ሳብሪማላ ንከይኣትዋ ይእግድ ዝነበረ ሕጊ ምልዓሉ ስዒቡ፡ ኣብ ደቡባዊ ክፋል ከራላ ዝነበራ ደቂኣንስትዮ ህንዲ፡ ናብ ኣደባባይ ወጽየን ሓጎሰን ገሊጸን እየን። ምንጪ ስእሊ, Midhun Divakar መግለጺ ስእሊ, ኢንዱ ጃያራም፡ ሕብሪ ሰብነታ ንኣድልዎ መበገሲ ከምዝኾነ ዝተረደአት ደንጒያ ከምዝኾነት ትዛረብ። እዚ ሰልፊ ሓጎስ ድማ፡ ወፍሪ (ጎስጓስ) '18 Shades of Black' ንምጅማር ከምዘበገሳ፡ ወይዘሮ ናየር ንቢቢሲ ገሊጻ። ኣብ ጥንታዊ ሃይማኖት ሂንዲዩዝም፡ ደቂኣንስትዮ ኣብ ግዘ ወርሓዊ ፅግያት፡ ከም 'ዘይፅሩያት' ስለዝሕሰባ ኣብ ታሪኽ ህንዲ፡ ናብ ቤተ-መቅደስ ከይኣትዋ ተኸልኪለን ጸኒሐን እየን። ቤት-ፍርዲ እታ ሃገር ነዚ ሕጊ ክለዓል ምስወሰነ፡ ብዙሓት ደቂኣንስትዮ ናብቲ ይካየድ ዝነበረ ሰልፊ ሓጎስ እንትጽንበራ፡ "ደንጊጻ" ከምዝነበረት፡ ወይዘሮ ሻርሚላ ናየር ትዛረብ። እዚ ኣጋጣሚ እዩ'ምበኣር ንወፍሪ '18 Shades of Black' ወሊዱ፤ 18 ኣብዚ መሪሕ ቃል ዝሃለወሉ ምኽንያት፡ ኣብ ከቢድ ኩነት ኮይነን፡ ናብ ቤተ-ፀሎት ሳብሪማላ ዝኸዳ ብዙሓት ስለዘለዋ እንትኸውን፤ ፀሊም ድማ፡ ናይ ጽኑዕ ኣማኒ ክዳን ብምዃኑ እዩ። ምንጪ ስእሊ, Midhun Divakar መግለጺ ስእሊ, በዓልቲ ሞያ ውሽጣዊ ምምልኻዕ ገዛ፡ ስሚዛ ናይካ ኣልባሳት ዝተፈላለዩ ዛዕባታት ናብቲ ማሕበረሰብ ንምብጻሕ ይጠቅም ትብል "ኣብ ግዘ ወርሓዊ ፅግያትና ዘይፅሩያት ምዃንና ስለዝተነገረና፡ በዚ ንክንጽለው ፈቒድና። ዋላ ሕዚ'ውን ኣብ ግዘ ወርሓዊ ፅግያት፡ ናብ ቤተ-መቕደስ ንዘይምኻድን ኣብ ሃይማኖታዊ በዓላት ንዘይምስታፍን፡ ፍቓደኛታት ዝኾና መሓዙት ኣለዋኒ" ትብል ናየር ። "ስለዚ ብዙሓት ደቂኣንስትዮ ንመሰል ኣምላኽነት (መለኮታዊ ባህሪ) ምቅላስ እንተኽኢለን፡ ንምንታይ ንመሰል ደቂኣንስትዮ ዘይቃለሳ ?
